nahid-hub/BLUGE-bengali-wikipedia-section-title-prediction huggingface dataset:
ইরানের সমৃদ্ধ ও প্রাচীন নৃত্যের সংস্কৃতি রয়েছে, যার উৎপত্তি খ্রিস্টপূর্ব ষষ্ঠ সহস্রাব্দ। ইরানের প্রত্নতাত্ত্বিক প্রাগৈতিহাসিক স্থানসমূহ খনন করে পাওয়া প্রাচীন উপকরণের নৃত্যের চিত্র থেকে সকল উদ্‌যাপনে বিভিন্ন ধরনের নৃত্যের সংস্কৃতি পাওয়া যায়। এইসব উপকরণসমূহে সঙ্গীত সহযোগে অভিনয়শিল্পী, নৃত্যশিল্পী ও সাধারণ মানুষকে মঞ্চনাটক, নাটক, উদ্‌যাপন, শোক এবং ধর্মীয় রীতিনীতিতে বিভিন্ন উপাদান, তথা প্রাণী বা উদ্ভিদের পোশাক, মুখোশ ও অন্যান্য বস্তু নিয়ে নাচতে দেখা যায়। সময়ের সাথে সাথে নৃত্যের এই সংস্কৃতি আর উন্নত ও বিস্তৃত হতে শুরু করে।

সাধারণত দলগত নৃত্য প্রায়ই ভিন্ন এবং ধর্ম ও জাতীগত গোষ্ঠীর নামানুসারে হয়ে থাকে। এই নৃত্যগুলো শৃঙ্খল নৃত্য হতে পারে, যেখানে একটি দল অথবা আরও প্রচলিত নৃত্য দল হতে পারে যা মূলত বিভিন্ন উৎসব আয়োজনে, যেমন বিবাহ বা নরুজ উদ্‌যাপনে পরিবেশিত হয়। একক নৃত্য মূলত বিভিন্ন ইরানি রাজবংশের ঐতিহাসিক ও রাজদরবারের নৃত্যগুলোর পুনঃসংস্করণ, তন্মধ্যে সবচেয়ে প্রচলিত হল সাফাভি ও কাজার রাজবংশ সময়ের নৃত্যশৈলি কারণ এগুলো তুলনামূলক নতুন। এগুলো উন্নত ধরনের নৃত্য যেখানে হাত ও বাহুর সাবলীল বিচরণ দেখা যায়, যেমন কবজির ঘূর্ণন।

সঠিক অনুচ্ছেদ শিরোনাম কোনটি?
titleA. চলচ্চিত্র
titleB. ইরানে ধর্ম
titleC. শিল্পকলা
titleD. নৃত্য
উত্তর: titleD
র‍্যাডক্লিফের জন্ম ইংল্যান্ডের লন্ডন শহরের হ্যামারস্মিথ অঞ্চলে অবস্থিত কুইন শার্লট’স হসপিটালে। তিনি তার বাবা-মায়ের একমাত্র সন্তান। র‍্যাডক্লিফের মা মার্সিয়া জিনাইন গ্রেশাম (প্রাক-বিবাহ পদবি গ্রেশাম জেকবসন) হলেন একজন ইহুদি। তার জন্ম দক্ষিণ আফ্রিকায় হলেও তার ছেলেবেলা কেটেছিল এসেক্সের ওয়েস্টক্লিফ-অন-সি এলাকায়। তার বাবা অ্যালান জর্জ র্যা ডক্লিফ ছেলেবেলায় থাকতেন উত্তর আয়ারল্যান্ডের কাউন্টি ডাউনের ব্যানব্রিজে। তিনি “এক অত্যন্ত নিম্নবিত্ত শ্রমিক শ্রেণী”র প্রোটেস্ট্যান্ট পরিবারের সন্তান ছিলেন। র‍্যাডক্লিফের প্রমাতামহ ও প্রমাতামহী পোল্যান্ড ও রাশিয়া থেকে যুক্তরাজ্যে চলে এসেছিলেন। র‍্যাডক্লিফের বাবা-মা দু’জনেই ছেলেবেলায় অভিনয় করেছিলেন। র‍্যাডক্লিফের বাবা হলেন একজন সাহিত্য ব্যবস্থাপক। র‍্যাডক্লিফের মা একজন অভিনেতা-নিয়োগ ব্যবস্থাপক এবং তিনি বিবিসির হয়ে "দি ইনস্পেক্টর লিনলে মিস্ট্রিজ" ও "ওয়াক অ্যাওয়ে অ্যান্ড আই স্টাম্বল" ইত্যাদি একাধিক চলচ্চিত্র নির্মাণের কাজে যুক্ত ছিলেন।
পাঁচ বছর বয়সের‍্যাডক্লিফ অভিনয়ের ইচ্ছা প্রকাশ করেন। ১৯৯৯ সালের ডিসেম্বর মাসে তিনি প্রথম অভিনয়ের জগতে আসেন। অভিনয় করেন চার্লস ডিকেন্সের "ডেভিড কপারফিল্ড" উপন্যাস অবলম্বনে নির্মিত দুই-পর্বের একটি টেলিভিশন ধারাবাহিকে। এই ধারাবাহিকে তিনি শিশু ডেভিড কপারফিল্ডের ভূমিকায়। র‍্যাডক্লিফ পড়াশোনা করেছিলেন ছেলেদের ইন্ডিপেনডেন্ট স্কুলে: সাসেক্স হাউস স্কুল ও সিটি অফ লন্ডন স্কুল। সাসেক্স হাউস স্কুল হল চেলসি অঞ্চলের ক্যাডোগান স্কোয়ারে অবস্থিত একটি অনাবাসিক বালক বিদ্যালয়। সিটি অফ লন্ডন স্কুলটি হল সিটি অফ লন্ডন নামে পরিচিত লন্ডনের বাণিজ্যিক এলাকায় টেমস নদীর উত্তর পাড়ে অবস্থিত একটি অনাবাসিক বালক বিদ্যালয়। তাঁর প্রথম "হ্যারি পটার" চলচ্চিত্রটি মুক্তিলাভের পর বিদ্যালয়ে উপস্থিত থাকা কঠিন হয়ে পড়ে। তিনি তাঁর কয়েকজন সহপাঠীর বিরোধের মুখোমুখি হন। যদিও তিনি বলেছেন এরা আসলে “হ্যারি পটার চরিত্রে অভিনয়কারী একটি শিশুকে নিয়ে রসিকতা করতে চাইত।” এর মধ্যে কোনও ঈর্ষা কাজ করত না।

অভিনয় জীবন তার প্রথাগত বিদ্যালয়-শিক্ষার নির্ধারিত সময়কে গ্রাস করতে শুরু করলে,র‍্যাডক্লিফ গৃহশিক্ষকদের সহায়তায় পড়াশোনা চালিয়ে যান। তিনি স্বীকার করেছিলেন, স্কুলে তিনি পড়াশোনায় খুব একটা ভালো ছিলেন না। তিনি মনে করতে স্কুলে পড়াশোনার কোনও মূল্যই নেই আর কাজটাও “সত্যিই কঠিন”। ২০০৬ সালে তিনি তিনটি এএস-লেভেল পরীক্ষায় এ গ্রেড পেয়েছিলেন। কিন্তু তিনি সিদ্ধান্ত নেন যে, তিনি তার শিক্ষাজীবনের ইতি টানবেন। আর তাই তিনি কলেজ বা বিশ্ববিদ্যালয়ে ভর্তি হলেন না। এর কারণ ব্যাখ্যা করতে গিয়ে তিনি বলেছিলেন যে, আসলে তিনি তখনই জানতেন যে তিনি অভিনয় ও লেখালিখি করতে চান এবং সাধারণ কলেজের অভিজ্ঞতা তার সেই ইচ্ছার পথে কঠিন বাধা হয়ে দাঁড়াবে। ২০০৭ সালে "ডিটেইলস" পত্রিকায় একটি সাক্ষাৎকারে তিনি বলেছিলেন, “পাপারাজিদের ব্যাপারটা খুব পছন্দ হত। যদি কোথাও কোনও পার্টি আয়োজিত হয়, তবে তাদের কাছে কোথায় সেই পার্টি চলছে তার খবর ঠিক তাদের কাছে পৌঁছে যায়।”

সঠিক অনুচ্ছেদ শিরোনাম কোনটি?
titleA. "হ্যারি পটার"
titleB. মনোনয়ন
titleC. জয়
titleD. প্রথম জীবন
উত্তর: titleD
তেজপুর শহরের ব্রহ্মপুত্রের পাড়ে অবস্থিত ঐতিহাসিক গড়। এই গড়টি তেজপুরের বাণরাজাই নির্মাণ করেছিল। কালিকা পুরাণ-এ উল্লেখ আছে যে শত্রুর পরা নগরটি সুরক্ষিত করে রাখবার জন্য বাণাসুরে সমগ্র নগরটিকে আগুনের বেড়া দিয়ে রেখেছিল। সেই থেকে গড়টির নাম অগ্নিগড় হ'ল। অগ্নিগড়ের সংরক্ষণের দায়িত্ব ১৯২৮ সনে তেজপুর পৌরসভার পৌরপতি পদ্মনাথ গোহাঞি বড়ুয়ায়ে ব্রহ্মপুত্র নদ-এর পারে থাকা টিলাটিতে একটি উদ্যান প্রতিষ্ঠা করে। বর্তমান তেজপুর পারিপার্শ্বিক সমিতির তত্বাবধানত এখন উদ্যান পরিচালনা করছে।

তেজপুর নগেরর প্রায় পাঁচ কিলোমিটার পশ্চিমে দ-পর্বতীয়া নামের গাঁয়ে অবস্থিত। 
১৯২১-১৯২২ সনে ভারতীয় পুরাতত্ত্ব জরিপ বিভাগের খনন কার্যের পরে দ-পর্বতীয়ায় শিলের মন্দিরের ওপরে আহোম যুগের শিল এবং ইট-নির্মিত দেয়ালের গাঁথনি উদ্ধার হয়। ঠাহর করা হয়েছে যে এই স্থানে বাণরাজা হরি-হর-এর মিলন ভূমির স্মৃতি চিরযুগমীয়া করে রাখিবার জন্যে ’হরি হরাত্মক’ শিব প্রতিষ্ঠা করে মন্দির নির্মাণ করাইছিলেন। বর্তমানের শিলর দ্বার এই মন্দিরের ভগ্নাবশেষ। কোনো কোনো প্রত্নতত্ববিদে এটিকে গুপ্ত যুগ-এর ঐতিহাসিক পুরনো স্মৃতি চিহ্ন বুলি মনে করে থাকে। এই স্থান ভারতীয় পুরাতত্ত্ব জরিপ বিভাগের দ্বারা সংরক্ষিত করা হয়েছে।

সঠিক অনুচ্ছেদ শিরোনাম কোনটি?
titleA. জেলার সদর এবং মহকুমা
titleB. মোট জনসংখ্যা
titleC. শোণিতপুরের উল্লেখযোগ্য ব্যক্তিসকল
titleD. পর্যটনস্থল
উত্তর: titleD
মালদ্বীপের নামকরণ নিয়ে যথেষ্ট মতভেদ লক্ষ করা যায়। কেউ কেউ দাবি করেন মালদ্বীপ অর্থ হচ্ছে ‘মেল দ্বীপ রাজ’ বা পুরুষশাসিত রাজ্য। মূলত ‘দ্বীপ’ একটি সংস্কৃত শব্দ আর ‘মাল’ শব্দটি দেশটির রাজধানীর নামের সাথে সামঞ্জস্যপূর্ণ। ঔপনিবেশিক আমলে ডাচ্রা তাদের নথিপত্রে এ দ্বীপপুঞ্জের নাম মালদ্বীপ বলে উল্লেখ করেন। পরে ব্রিটিশরাও একই নাম ব্যবহার করেন, যা দেশটির স্থানীয় নাম হিসেবে ব্যবহৃত হতো। শ্রীলঙ্কান প্রাচীন সাহিত্য ‘মহাবংশ’-এ মালদ্বীপকে বলা হয়েছে ‘মহিলাদ্বীপ’ বা নারীদের দ্বীপ। তবে কিছু কিছু পণ্ডিত মনে করেন, মালদ্বীপ শব্দটি এসেছে সংস্কৃত মালাদ্বীপ থেকে যার অর্থ ফুলের মালার দ্বীপ। তবে প্রাচীন বৈদিক সাহিত্যে এ দ্বীপকে বলা হয়েছে ‘লাক্কাদ্বীপ’ বা শত হাজার দ্বীপ। তবে মালদ্বীপে এক হাজারের বেশি দ্বীপ থাকলেও এক লাখ দ্বীপ নেই। আবার আরব পর্যটক ইবনে বতুতা এ দ্বীপকে বলেছেন ‘মহল দ্বীপ’ বা রাজপ্রাসাদের দ্বীপ। আর মালদ্বীপের রাষ্ট্রীয় প্রতীকে ইবনে বতুতার ব্যাখ্যার নিরিখে এখনো মহল বা রাজপ্রাসাদের ছবি ব্যবহৃত হয়।

সঠিক অনুচ্ছেদ শিরোনাম কোনটি?
titleA. পরিবহন
titleB. অর্থনীতি
titleC. অবস্থান
titleD. মালদ্বীপ নামকরণ
উত্তর: titleD
স্টেট-নির্ভরশীল লুপ অপ্টিমাইজের একটি জেনারেল ফর্ম নিচে দেয়া হল:
এইক্ষেত্রে স্ব-পরিবর্তনকারী কোড করার জন্য নিচের মত করে লুপটিকে একটু পরিবর্তন করে লিখলেই সমস্যাটির সমাধান হয়ে যায় :
এখানে উল্লেখ্য যে, উপরের কোডে অপকোডের প্রতিস্থাপনটি এভাবে সহজে লিখা যায়, 'এক্সওআর ভ্যারিয়েবল অ্যাড্রেস হবে "অপকোড অফ(আইএনসি) এক্সওআর অপকোড অফ(ডেসিমাল)"'।

এই সমাধানটি ব্যবহার করা হবে কিনা সেটি 'এন' এর মান এবং ফ্রিকুয়েন্সির পরিবর্তনের উপর নির্ভর করে। 

সঠিক অনুচ্ছেদ শিরোনাম কোনটি?
titleA. ক্যাশ এবং স্ব-পরিবর্তনকারী কোডের মিথষ্ক্রিয়া
titleB. স্টেট-নির্ভরশীল লুপ অপ্টিমাইজ
titleC. ব্যবহার
titleD. ছদ্মবেশ হিসাবে ব্যবহার
উত্তর: titleB
২০০৬ সালে, গিডিয়ন সানবেকে ন্যাশনাল ইনভেন্টেস হল অব ফেম এর সম্মানের অন্তর্ভুক্ত করা হয়, তার চেইন উন্নয়ন কাজের জন্য। ২৪শে এপ্রিল, ২০১২ সালের গিডিয়ন সানবেকের ১৩২তম জন্ম বার্ষিকীতে গুগল তার হোমপেজের গুগল লোগো চেইনের গুগল ডুডলে পরিবর্তন করেছে। যখন চেইনটিকে খোলা হয়, তখন গিডিয়ন সানবেকের অনুসন্ধানের পাতাটি চলে আসে।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. ১৯১৭ পেটেণ্ট
titleC. উত্তরাধিকার
titleD. পারিবারিক জীবন
উত্তর: titleC
পাশ্চাত্য বিভেদ (১৩৭৮-১৪১৮) রোমান ক্যাথলিজমকে দুইভাগে ভাগ করে দেয় এবং এর পরপরই তিনভাগ হয়। পোপ সপ্তম ক্লিমেন্ট ফ্রান্সের এভিগননে ও ষষ্ঠ আর্বান বাস করতেন রোমে। ভিনসেন্ট বিশ্বাস করেন যে আর্বানের নির্বাচনটি ছিল ভ্রান্ত ও অবৈধ তবে সিয়েনার ক্যাথেরিন ছিল রোমান পোপের একনিষ্ঠ সমর্থক। লুনায় কার্ডিনাল পেড্রোর কাজে নিয়োজিত অবস্থায়ই ভিনসেন্ট স্প্যানিয়ার্ডদের ক্লিমেন্টের সমর্থন করতে বলে। ১৩৯৪ সালে ক্লিমেন্টের মৃত্যুর পর কার্ডিনাল দ্য লুনাই এভিগনন পোপের পদলাভ করেন এবং ত্রয়োদশ বেনেডিক্ট নামধারণ করেন।

ভিনসেন্ট ত্রয়োদশ বেনেডিক্ট, ("পাপা লুনা" হিসেবে অধিক পরিচিত), এর প্রতি নিষ্ঠাবান ছিলেন। তিনি তার ত্রয়োদশ বেনেডিক্টের পক্ষে অ্যাপোস্টিলিক পেনিটেনশিয়ারি এবং পবিত্র স্থানের প্রধান হিসেবে কাজ করেন। ভিনসেন্ট তার পক্ষে পাশ্চাত্য বিভেদের শেষ পর্যন্ত কাজ করেন। তবে বেনেডিক্ট পিসার কাউন্সিল (১৪০৯) বা কনস্ট্যান্সের কাউন্সিল (১৪১৪-১৪১৮)-এর কোনটি থেকেই পদত্যাগ করেন না। এর ফলে তিনি ফরাসি রাজা এবং তার সব কার্ডিনালদের সমর্থনবঞ্চিত হন এবং ১৪১৭ সালে সমাজচ্যুত হন। ফাঁকা বুলিতে দীর্ঘদিন কাজ চালানোর পর ভিনসেন্ট রাজা ক্যাস্টিলের ফার্দিনান্দকে উৎসাহিত করেন যেন তিনি ত্রয়োদশ বেনেডিক্টকে আর সমর্থন না করেন। ভিনসেন্ট পরে বলেন যে পাশ্চায় বিভেদ তার মনের ওপর চাপ সৃষ্টি করেন এবং তাই তিনি চল্লিশ বছর বয়স থেকেই মারাত্মক অসুস্থ হয়ে পড়েন।

সঠিক অনুচ্ছেদ শিরোনাম কোনটি?
titleA. পাশ্চাত্য বিভেদ
titleB. কাসপের সমঝোতা
titleC. ইহুদিদের ধর্মান্তর এবং সমালোচনা
titleD. প্রথম জীবন
উত্তর: titleA
শিল্প ও কবিতা নিয়ে মিত্রর রচনার একটি প্রধান অংশ গোয়ালিয়র নিবেদিত, যেখানে তিনি বেড়ে ওঠেন। মারাঠা রাজপরিবারের সাথে তার ঘনিষ্ঠ বন্ধুত্বের ফলশ্রুতিতে তিনি দক্ষিণ আফ্রিকা এবং ভারতে প্রদর্শিত কবিতার সাথে জড়িত একাধিক জল রং আঁকিয়েছিলেন। "গ্লোরিয়ারের একটি স্লো ট্রেন" তার শিল্প ও কবিতার একটি কফি-টেবিল বই; আফ্রিকান ঐতিহ্যগত সঙ্গীত একটি পরিপ্রেক্ষিত সঙ্গে তার আবৃত্তি একটি কমপ্যাক্ট ডিস্ক পূর্ব কেপ প্রিমিয়ার দ্বারা মুক্তি ও তার গোয়ালিয়রের কবিতা উপর একটি সংক্ষিপ্ত তথ্যচিত্র দেখানো হয় ন্যাশনাল আর্টস ফেস্টিভাল ২০০৯ সালে। ২০০৭ সালে তাকে সাহিত্য একাডেমি, নয়াদিল্লির আমন্ত্রণ জানানো হয়েছিল, যেখানে তিনি তার লেখা কবিতা কবিতা প্রেমী শ্রোতার কাছে উপস্থাপন করেছিলেন। 

সঠিক অনুচ্ছেদ শিরোনাম কোনটি?
titleA. কবি হিসাবে
titleB. শৈল্পিক প্রভাব
titleC. সার্জন হিসাবে
titleD. শিক্ষা ও কর্মজীবন
উত্তর: titleB
বাঘ সহসা বাধ্য না হলে খাঁচার মতো আবদ্ধ জায়গায় ঢুকতে সাহস করে না। এমনকি মানুষখেকো হলেও না। তবে আক্রান্ত বাঘ খুব মারমুখী হয়ে থাকে।
বিভিন্ন নিরামিষাশী, বুনো বা গৃহপালিত প্রাণী (চিত্রা হরিণ, সম্বর হরিণ, মহিষ, গৌড়, বুনো শূকর, বানর ইত্যাদি, সুযোগ পেলে গরু- ছাগল,কুকুর ইত্যাদি) বাঘের খাদ্য। তবে খিদে পেলে বাঘ চিতাবাঘ,কুমির, ভাল্লুক বা অজগরকেও ছাড়েনা। এমনকি হাতি ও গণ্ডারের বাচ্চার উপরো বাঘ হামলা করে। কিছু সময়ে বাঘ নরখাদক হয়ে যায়। বাঘ ঘন ঝোপে লুকিয়ে আচমকা হামলা করে শিকার করে। মুলত জলাশয়ের কাছে বাঘ লুকিয়ে থাকে।

বাঘ রাতেই বেশি শিকার করে। বড় প্রাণী শিকারের সময় বাঘ শ্বাসনালী কামড়ে ধরে এবং সম্মুখপেশীর সাহায্যে শিকারকে আঁকড়ে ধরে মাটিতে আছড়ে ফেলে। শিকার দমবন্ধ হয়ে না মরা পর্যন্ত বাঘ গলা আঁকড়ে ধরেই থাকে।

সঠিক অনুচ্ছেদ শিরোনাম কোনটি?
titleA. শিকারের জন্য অস্ত্র
titleB. হাইব্রিড/সংকর
titleC. খাদ্যাভাস ও শিকার
titleD. নরখাদক বাঘ
উত্তর: titleC
২০১২ সালের ১৮ই এপ্রিল বিএনপি আরও রাজনৈতিক দলের সাথে একীভূথ হয়ে ১৮ দলীয় জোট গঠন করে। এই জোটে বিএনপির শরিক হিসাবে রয়েছে চার দলের বাংলাদেশ জামায়াতে ইসলামী, বাংলাদেশ জাতীয় পার্টি (বিজেপি), ইসলামী ঐক্যজোট সহ নতুন যোগ দেয় লিবারেল ডেমোক্র্যাটিক পার্টি (এলডিপি), বাংলাদেশ কল্যাণ পার্টি, জাতীয় গণতান্ত্রিক পার্টি (জাগপা), খেলাফত মজলিস, জমিয়তে উলামায়ে ইসলাম বাংলাদেশ, বাংলাদেশ মুসলিম লীগ (বিএমএল), ন্যাশনাল পিপলস পার্টি (এনপিপি), ন্যাশনাল ডেমোক্রেটিক পার্টি (এনডিপি) , বাংলাদেশ লেবার পার্টি, ইসলামিক পার্টি, ন্যাপ ভাসানী, ডেমোক্রেটিক লীগ (ডিএল) ও পিপলস লীগ। পরবর্তীতে পর্যায়ক্রমে জাতীয় পার্টি (কাজী জাফর) ও বাংলাদেশের সাম্যবাদী দল যোগ দিলে জোটটি বিশ দলীয় জোটে রূপান্তরিত হয়।

জোটভুক্ত দলসমূহ:
সঠিক অনুচ্ছেদ শিরোনাম কোনটি?
titleA. খালেদা জিয়ার নেতৃত্বে তৃতীয় সরকার (অষ্টম জাতীয় সংসদ)
titleB. ইতিহাস
titleC. জিয়াউর রহমানের নেতৃত্বে সরকার
titleD. বিশ দলীয় জোট গঠন
উত্তর: titleD
তালুকদার জগন্নাথ সেনের মৃত্যুর পর যুবক শমসের গাজী শুভপুরের খাজনা আদায় শুরু করেন। শুরু হয় তার উত্থান। সে সময় তিনি চোর ডাকাত ও জলদস্যুদের রুখতে এক শক্তিশালী বাহিনী গড়ে তোলেন। গাজীর এই বাহিনীর সেনাপতি ছিল তার জ্ঞাতি ভাই ছাদু পালোয়ান। ১৭৩৯ সালের দিকে ত্রিপুরার মহারাজের সেনাপতি শমসের গাজীর এলাকায় প্রবেশ করলে সেনাপতি ছাদু পালোয়ানের প্রতিরোধে তারা ধরাশায়ী এবং বন্দি হন। ত্রিপুরার মহারাজ তার সেনাপতির মুক্তির শর্তে গাজীকে দক্ষিণশিকের বৈধ জমিদার হিসেবে স্বীকৃতি দেন। শমসের গাজী ছিলেন প্রজাদরদি। পাহাড়িয়া ঢলে ফসলের ব্যাপক ক্ষতি হলে তিনি কৃষকের এক বছরের খাজনা মওকুফ করে দেন এবং পরবর্তী তিন বছর মহারাজের রাজকোষে খাজনা দেয়া সম্ভব নয় বলে জানিয়ে দেন। এতে ত্রিপুরা মহারাজ ক্ষিপ্ত হয়ে প্রায় ৭ হাজার সৈন্য পাঠায় গাজীকে উচ্ছেদ করার জন্য। ফল হয় বিপরীত। শোচনীয় পরাজয়ে প্রাসাদ ছেড়ে জঙ্গলে আত্মগোপন করেন। ত্রিপুরা রাজ্যের বিরাট অংশ শমসের গাজীর করতলে এসে যায়।
শমসের গাজীর রাজত্বকালে ত্রিপুরার রাজধানী উদয়পুরেই ছিল। তবে তিনি বেশিরভাগ সময় রঘুনন্দন পাহাড়ের পাদদেশে ফেনী নদীবেষ্টিত জগন্নাথ-সোনাপুরস্থ চম্পকনগরে তার প্রধান কেল্লা ও রাজপ্রাসাদে থাকতেন।

সঠিক অনুচ্ছেদ শিরোনাম কোনটি?
titleA. জমিদারি লাভ
titleB. নির্মমভাবে হত্যা
titleC. শৈশব
titleD. জন্ম
উত্তর: titleA
হল বিশেষ ঘ্রাণযুক্ত লেবু জাতীয় এক প্রকার টক ফল, যা সব্জির আনুষঙ্গিক হিসেবে রান্নায় ব্যবহৃত হয়। সাইট্রাস গোত্রের অন্তর্ভুক্ত লেবুজাতীয় একটি ফল। লেবুগাছের মতো সাতকরার কাঁটাভরা গাছ ২০ থেকে ২৫ ফুট লম্বা হয়। ফাল্গুন মাসে ফুল আসে। জ্যৈষ্ঠ-আষাঢ়ে ফল হয়। কমলা চাষের মতো নিরবচ্ছিন্ন কোনো চাষপদ্ধতি না থাকায় সাতকরার উৎপাদন সংক্রান্ত কোনো পরিসংখ্যান কৃষি সম্প্রসারণ অধিদপ্তরে নেই। সিলেটে এর প্রচুর চাহিদার কারণে পার্শ্ববর্তী দেশ ভারতের আসাম ও মেঘালয় থেকেও সাতকরা আমদানি হয়।

সঠিক অনুচ্ছেদ শিরোনাম কোনটি?
titleA. বর্ণনা
titleB. ব্যবহার
titleC. গুনাগুণ
titleD. বিস্তৃতি
উত্তর: titleA
পিতৃপক্ষে পুত্র কর্তৃক শ্রাদ্ধানুষ্ঠান হিন্দুধর্মে অবশ্য করণীয় একটি অনুষ্ঠান। এই অনুষ্ঠানের ফলেই মৃতের আত্মা স্বর্গে প্রবেশাধিকার পান। এই প্রসঙ্গে গরুড় পুরাণ গ্রন্থে বলা হয়েছে, "পুত্র বিনা মুক্তি নাই।" ধর্মগ্রন্থে গৃহস্থদের দেব, ভূত ও অতিথিদের সঙ্গে পিতৃতর্পণের নির্দেশ দেওয়া হয়েছে। মার্কণ্ডেয় পুরাণ গ্রন্থে বলা হয়েছে, পিতৃগণ শ্রাদ্ধে তুষ্ট হলে স্বাস্থ্য, ধন, জ্ঞান ও দীর্ঘায়ু এবং পরিশেষে উত্তরপুরুষকে স্বর্গ ও মোক্ষ প্রদান করেন।

বাৎসরিক শ্রাদ্ধানুষ্ঠানে যাঁরা অপারগ, তারা সর্বপিতৃ অমাবস্যা পালন করে পিতৃদায় থেকে মুক্ত হতে পারেন। শর্মার মতে, শ্রাদ্ধ বংশের প্রধান ধর্মানুষ্ঠান। এই অনুষ্ঠানে পূর্ববর্তী তিন পুরুষের উদ্দেশ্যে পিণ্ড ও জল প্রদান করা হয়, তাদের নাম উচ্চারণ করা হয় এবং গোত্রের পিতাকে স্মরণ করা হয়। এই কারণে একজন ব্যক্তির পক্ষে বংশের ছয় প্রজন্মের নাম স্মরণ রাখা সম্ভব হয় এবং এর ফলে বংশের বন্ধন দৃঢ় হয়। ড্রেক্সেল বিশ্ববিদ্যালয়ের পুরাতাত্ত্বিক উষা মেননের মতেও, পিতৃপক্ষ বংশের বিভিন্ন প্রজন্মের মধ্যে সম্পর্ককে সুদৃঢ় করে। এই পক্ষে বংশের বর্তমান প্রজন্ম পূর্বপুরুষের নাম স্মরণ করে তাদের শ্রদ্ধা নিবেদন করে। পিতৃপুরুষের ঋণ হিন্দুধর্মে পিতৃমাতৃঋণ অথবা গুরুঋণের সমান গুরুত্বপূর্ণ।

সঠিক অনুচ্ছেদ শিরোনাম কোনটি?
titleA. গুরুত্ব
titleB. অন্যান্য প্রথা
titleC. কিংবদন্তি
titleD. শ্রাদ্ধের নিয়ম
উত্তর: titleA
রাজা ফিলোক্সেনোস (খ্রিস্টপূর্ব ১০০-৯৫) পারপামিসাদি ও পাঞ্জাব শাসন করার সময় ইন্দো-গ্রীক রাজ্য অনেকগুলো ছোট বড় রাজ্যে বিভক্ত হয়ে পরে। খ্রিস্টপূর্ব প্রথম শতাব্দীতে ধীরে ধীরে রাজ্যের পূর্ব ভাগ ভারতীয়রা এবং পশ্চিমে সিথিয়ান, য়ুইজি এবং পার্থিয়ানরা দখল করে। এই সময় জুড়ে প্রায় বিশ জন রাজার নাম জানা যায় যারা রাজ্য শাসন করেছেন। সর্বশেষ দ্বিতীয় ও তৃতীয় স্ট্রাটো ১০ম খ্রিষ্টাব্দ পর্যন্ত পাঞ্জাবে শাসন করেন।

সঠিক অনুচ্ছেদ শিরোনাম কোনটি?
titleA. ইতিহাস
titleB. ইন্দো-গ্রীক রাজ্যের পতন
titleC. পূর্বাঞ্চলীয় রাজ্যের পরাজয়
titleD. গ্রীকো-বেকট্রিয়ান ও ইন্দোগ্রীক সাম্রাজ্যের প্রতিষ্ঠা
উত্তর: titleB
সকল বিঠোবা মূর্তিই পণ্ঢরপুরের কেন্দ্রীয় বিগ্রহটির আদলে গঠিত। পণ্ঢরপুরের কেন্দ্রীয় বিগ্রহটি কালো ব্যাসাল্ট পাথরে নির্মিত। এটির উচ্চতা । বিঠোবাকে এক কৃষ্ণবর্ত তরুণ বালকের রূপে চিত্রিত করা হয়। সন্তকবিরা তাকে ‘কৃষ্ণবর্ণ পরব্রহ্ম’ বলে উল্লেখ করেন। তার মস্তকে থাকে একটি শাঙ্কবাকার উষ্ণীষ বা মুকুট। এটিকে শিবের প্রতীক লিঙ্গ রূপে ব্যাখ্যা করা হয়। এই জন্য জেলিয়ট বলেছেন যে, বিঠোবা শিব ও বিষ্ণু উভয়েরই প্রতিনিধিত্ব করেন। প্রথম বারকরী সন্তকবি ধ্যানেশ্বর (খ্রিস্টীয় ১৩শ শতাব্দী) বলেছেন যে, বিঠোবা (বিষ্ণু) বৈষ্ণবধর্ম মতে বিষ্ণির প্রথম ও প্রধান ভক্ত শিবকে মস্তকে ধারণ করেন।

ভক্ত পুন্ডলিক যে ইঁট ছুড়েছিলেন, বিঠোবা তারই উপর কোমরে দুই হাত রেখে দাঁড়িয়ে থাকেন। তিনি তুলসী কাঠের মালা গলায় ধারণ করেন। এই মালায় কিংবদন্তির কৌস্তভ মণি গ্রথিত থাকে। বিঠোবার কানে থাকে ‘মকরকুণ্ডল’ (মৎস্যাকৃতি কানের দুল)। এই দুলটিকে সন্তকবি তুকারাম বিষ্ণুর মূর্তিতত্ত্বের সঙ্গে যুক্ত করেছেন। পণ্ঢরপুরের বিঠোবা বিগ্রহের বাঁ হাতে থাকে একটি শঙ্খ (শাঁখ) ও ডান হাতে থাকে একটি চক্র বা পদ্মফুল। এই সবই প্রথাগত বিশ্বাস অনুসারে বিষ্ণুর সঙ্গে যুক্ত। বিঠোবার কোনও কোনও মূর্তিতে দেখা যায় বিঠোবার ডান হাতটি একটি মুদ্রার ভঙ্গিতে ন্যস্ত। এই মুদ্রাটিকে প্রথাগতভাবে বরদা মুদ্রা বলে ভুল করা হয়। কারণ, পণ্ঢরপুরের মূর্তিতে বরদা মুদ্রা দেখা যায় না। সাধারণত বিঠোবার দ্বিভূজ মূর্তিই বেশি দেখা য্যা। তবে কোনও কোনও ক্ষেত্রে তার চতুর্ভূজ মূর্তিও দেখা যায়।

পণ্ঢরপুরের বিগ্রহটিকে যখন কার্যনির্বাহী পুরোহিত ভক্তদের দর্শনের জন্য বস্ত্রাবৃত অবস্থায় রাখেন না, তখন সম্পূর্ণ ভাস্কর্যে ফুটে ওঠা তার শরীরের বিস্তারিত পুরুষোচিত বৈশিষ্ট্যগুলি দেখা যায়। যদিও খুব ভালো করে দেখলেই এই প্রস্তরবিগ্রহে একটি কটিবস্ত্রের রেখা দেখা যায়। সেটির উপর খুব সরু ও হালকা ভাবে খোদিত একটি কোমরবন্ধও চোখে পড়ে। বিঠোবার অন্যান্য মূর্তি ও ছবিতে তাকে বস্ত্র পরিহিত অবস্থায় দেখা যায়। এই বস্ত্রটি ‘পীতাম্বর’ বা হলুদ কাপড়। সেই সঙ্গে তার গায়ে সোনার গয়নাও থাকে। এই সাজেই নিত্যপূজার সময় পুরোহিতরা বিঠোবাকে সজ্জিত করেন।

পণ্ঢরপুরের বিগ্রহটির বুকের বাঁ দিকে ‘শ্রীবৎসলাঞ্ছন’ নামে একটি চিহ্ন আছে। কথিত আছে এটি একটি সাদা চুলের কুণ্ডলী। সাধারণত এই চিহ্ন বিষ্ণু বা কৃষ্ণের মূর্তিতে দেখা যায়। মূর্তির বুকের ডান দিকে ‘শ্রীনিকেতন’ নামে একটি অঙ্গুরীয়াকার চিহ্ন, ‘মেখলা’ (তিনটি তারবিশিষ্ট একটি কটিবন্ধ), দুই পায়ের ফাঁকে মাটিতে গাঁথা একটি দীর্ঘ লাঠি (‘কাঠি’) এবং কনুইতে জোড়া আঙটি ও একটি মুক্তোর বাজুবন্ধ থাকে। 

সঠিক অনুচ্ছেদ শিরোনাম কোনটি?
titleA. বারকরী সম্প্রদায়
titleB. নাম-ব্যুৎপত্তি ও অন্যান্য নাম
titleC. ভক্তিমূলক সাহিত্য
titleD. মূর্তিতত্ত্ব
উত্তর: titleD
ইছামতি নদীটির এখন তিনটি অংশ রয়েছে - (১) দীর্ঘতর অংশটি পদ্মা নদীর একটি শাখানদী মাথাভাঙ্গা নদী থেকে প্রবাহিত হয় এবং ২০৮ কিমি প্রবাহিত হবার পর উত্তর ২৪ পরগণা জেলা‎র হাসনাবাদের কাছে এবং সাতক্ষীরা জেলার দেবহাটার কাছে কালিন্দী নদীর সাথে যুক্ত হয়। (২) একসময়ের পশ্চিম ঢাকার প্রধান নদী এবং (৩) দিনাজপুরের ইছামতি। ১৭৬৪-৬৬ সালের অনুসারে শেষোক্ত নদী দুইটি একীভূত দেখা যায়। বেশকিছু জলানুসন্ধানবিদদের মতে, প্রাচীনকালে তিনটি ইছামতি নদীই অভিন্ন ছিল।

উপরোল্লিখিত দ্বিতীয় নদীটি যা হুরসাগরের অগ্রভাগের নাথপুর ফ্যাক্টরির বিপরীতে জাফরগঞ্জের দক্ষিণে উত্‌পত্তি লাভ করেছে এবং মুন্সীগঞ্জের মোহিনীঘাটের দিকে প্রবাহিত হয়েছে। যোগিনীঘাট যমুনা ও ইছামতির নদীসঙ্গমে অবস্থিত। নদীটিতে পাঁচটি তীর্থযাত্রার ঘাট -তীর্থঘাট, আগলা, শোলপুর, বরুণীঘাট ও যোগিণীঘাট রয়েছে যা স্থানীয়ভাবে পঞ্চতীর্থ ঘাট নামে পরিচিত।

সঠিক অনুচ্ছেদ শিরোনাম কোনটি?
titleA. গতিপথ
titleB. নদীগর্ভের গভীরতা হ্রাস
titleC. দুর্গাপূজায় প্রতিমা বিসর্জনের চিত্র
titleD. বর্তমান অবস্থা
উত্তর: titleA
পাকিস্তানের ঘরোয়া ক্রিকেটে দূর্দান্ত ক্রীড়াশৈলী প্রদর্শনের স্বীকৃতিস্বরূপ চার বছর বাদে ২০০৫ সালে ভারত গমনার্থে তাকে পাকিস্তান দলে খেলার জন্যে পুণরায় আমন্ত্রণ জানানো হয়। ঐ সফরে তিনি বেশ ভালো করেন। তন্মধ্যে, বেঙ্গালুরুতে অনুষ্ঠিত টেস্টের শেষ অধিবেশনে পাকিস্তান জয়লাভ করলে সিরিজটি ড্রয়ে পরিণত হয়। দ্বিতীয় ইনিংসে রাহুল দ্রাবিড়ের উইকটসহ দুই উইকেট লাভ করেন। 

মে, ২০০৫ সালে ক্যারিবীয় অঞ্চল গমন করেন। এরপর, পরবর্তী ইংল্যান্ড সিরিজ পর্যন্ত স্বীয় স্থান ধরে রাখেন। ২০০৫ সালে ইংল্যান্ডের বিপক্ষে একদিনের সিরিজের দ্বিতীয় ও পঞ্চম খেলায় অংশগ্রহণের সুযোগ পান। ইংরেজ ব্যাটসম্যানদের বিপক্ষে নিজের কার্যকারিতা তুলে ধরেন ও খুব কম রান খরচের পাশাপাশি উইকেট পান। পঞ্চম খেলায় ওভার প্রতি মাত্র ৩ রানের অল্প বেশি খরচ করেন যা স্পিনারদের ক্ষেত্রে বেশ মিতব্যয়িতাসূচক।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. অবসর
titleC. আন্তর্জাতিক ক্রিকেট
titleD. ভারত গমন
উত্তর: titleD
ভারতের ২০০১ সালের আদমশুমারি অনুসারে মারগাও শহরের জনসংখ্যা হল ৭৮,৩৯৩ জন। এর মধ্যে পুরুষ ৫১% এবং নারী ৪৯%।

এখানে সাক্ষরতার হার ৭৬%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৭৩%। সারা ভারতের সাক্ষরতার হার ৫৯.৫%, তার চাইতে মারগাও এর সাক্ষরতার হার বেশি।

এই শহরের জনসংখ্যার ১১% হল ৬ বছর বা তার কম বয়সী।

সঠিক অনুচ্ছেদ শিরোনাম কোনটি?
titleA. সড়কপথ
titleB. খেলাধুলা
titleC. যোগাযোগ
titleD. জনসংখ্যার উপাত্ত
উত্তর: titleD
মাসরুর বাংলাদেশের সিলেট অঞ্চলে জন্মগ্রহণ করেন। তার আরও পাঁচ ভাইবোন আছে এবং সবার মধ্যে তিনি জ্যেষ্ঠ।

মাসরুরের যখন এক বছর বয়স, তখন তার পরিবার অভিবাসী হিসেবে ব্রিটেনে আসে। তবে মাসরুরের নয় বছর বয়সে তার পরিবার ব্রিটেন ছেড়ে বাংলাদেশে ফিরে যায়। মূলত ব্রিটেনের ভিন্ন সংস্কৃতির ফলে ইসলামের সাথে দূরত্ব সৃষ্টি হবে, এমন আশঙ্কায় মাসরুরের বাবা সপরিবারে বাংলাদেশে ফিরে যান। তারও ঠিক চার বছর পর পরিবারটি আবার ব্রিটেনে আসে এবং এবার লন্ডনের ইস্ট এন্ডে বসবাস শুরু করে।

আজমল মাসরুর স্মৃতিচারণ করেন যে ইস্ট এন্ডে বসবাসকালে তিনি বর্ণবৈষম্যের শিকার হয়েছিলেন।

লন্ডনে আজমল মাসরুরের শৈশব কেটেছে শ্যাডওয়েল এলাকায়। তিনি এই অঞ্চলের কেবল স্ট্রিটে অবস্থিত ব্লুগেট ফিল্ডস স্কুলের ছাত্র ছিলেন।

আজমল মাসরুরের বাবা মাসরুরের উনিশ বছর বয়সে তাকে বিয়ে দেওয়ার উদ্যোগ নেন, যে বিয়েতে মাসরুরের সম্মতি ছিল না। এ সময়ে বিয়ের জন্য তার বাবা তাকে চাপ দিতে থাকলে মাসরুর বাবার কাছে দাবী করেন যে ইসলাম জোরপূর্বক বিয়েতে সায় দেয় না। এক্ষেত্রে মাসরুরের বাবা তার দেখানো ইসলামী শাস্ত্রভিত্তিক প্রমাণাদি মেনে নেন। পরে হাঙ্গেরির নাগরিক হেনরিয়েটা সোভাতির সাথে মাসরুরের বিয়ে হয়। বিয়ের পর সোভাতি ইসলাম ধর্ম গ্রহণ করেন। মাসরুর-সোভাতি দম্পতির দু’টি সন্তান রয়েছে।

আজমল মাসরুর লন্ডনের হারিঙ্গে বোরোর বাসিন্দা।

সঠিক অনুচ্ছেদ শিরোনাম কোনটি?
titleA. কর্ম ও দৃষ্টভঙ্গি
titleB. ইমাম
titleC. প্রাথমিক জীবন
titleD. শিক্ষা
উত্তর: titleC
সফরকারী এমসিসি দলের বিপক্ষে খেলার পর লর্ডসে ১৯৩৭ সালে স্বাগতিক ইংল্যান্ডের বিপক্ষে তার টেস্ট অভিষেক হয়। এর ১১ এগারো বছর পূর্বে ইম্পেরিয়াল ক্রিকেট কনফারেন্সে নিউজিল্যান্ড দল যোগ দেয় ও প্রথম টেস্ট খেলার ৭ বছর পর পরবর্তী টেস্ট খেলতে নামে। ১৯৩৭ সালে ১,২২৫ রান তুলেছিলেন। তন্মধ্যে, ওল্ড ট্রাফোর্ডে এক ইনিংসে ৯৩ রান তুলে স্ট্যাম্পে আঘাত লেগে আউট হয়েছিলেন। শান্তিকালীন সময়ে নিউজিল্যান্ডের প্রথম টেস্টে অধিনায়কত্ব করার সুযোগ পান ও ঐ বছরে অস্ট্রেলিয়ার বিপক্ষে খেলেন। ওয়েলিংটনের বৃষ্টিবিঘ্নিত পিচে নিউজিল্যান্ড ৪২ ও ৫৪ রানে অল-আউট হয়। ঐ টেস্টে তারা ইনিংসের ব্যবধানে পরাজিত হয়েছিল। ১৯৭৩-৭৪ মৌসুমের পূর্ব-পর্যন্ত আর অস্ট্রেলিয়ার বিপক্ষে খেলেনি।

১৯৪৯ সালে ইংল্যান্ড সফরে নিউজিল্যান্ডের সর্বাপেক্ষা সেরা দলের নেতৃত্বভার নেন ও তার খেলোয়াড়ী জীবনের সেরা মুহূর্ত অতিবাহিত করেন। ১৯৪৯ সালের দলটি বিদেশে যাওয়া অন্যতম সেরা নিউজিল্যান্ড দল ছিল। এতে বার্ট সাটক্লিফ, মার্টিন ডনেলি, জন রিড, জ্যাক কাউয়ি, টম বার্ট, হ্যারি কেভ, মার্ভ ওয়ালেস, ভারডান স্কট, জিওফ রাবোন ও ফ্রাঙ্ক মুনি’র ন্যায় খেলোয়াড়েরা ছিলেন। ঐ সফরে তিনি ৩৬ গড়ে দুই সেঞ্চুরি সহযোগে ১,৪৩৯ রান তুলেন। ৩৫ খেলার মধ্যে তার দল কেবলমাত্র একটিতে অক্সফোর্ড বিশ্ববিদ্যালয়ের বিপক্ষে পরাজিত হয়েছিল। বৃষ্টিতে আক্রান্ত পিচে চার টেস্টের সিরিজটি ০-০ ড্র হয়।

১১ টেস্টের ১৯ ইনিংসে খেলে ৩০.১৬ গড়ে ৫৩৪ রান তুলেন। কোন টেস্টেই তিনি এক অঙ্কের রান তুলেননি। ১৯৫০-৫১ মৌসুমে সফরকারী ইংল্যান্ডের বিপক্ষে শেষ টেস্টে অংশ নেন। ১৯৪৬-৪৭ মৌসুমে ক্রাইস্টচার্চে ইংল্যান্ডের বিপক্ষে উদ্বোধনী ব্যাটসম্যান হিসেবে ১১৬ রানের একমাত্র সেঞ্চুরিটি করেন। এরপরও তিনি পরবর্তী ১৫ বছর ক্রাইস্টচার্চের বড়দের ক্লাব ক্রিকেটে অংশ নিয়ে ১৫,৩৯১ রানের রেকর্ডসংখ্যক রান তুলেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. খেলোয়াড়ী জীবন
titleC. প্রারম্ভিক জীবন
titleD. প্রথম-শ্রেণীর ক্রিকেট
উত্তর: titleB
প্রাথমিক শিক্ষা পিতার একান্ত তত্ত্বাবধানে, তারপর তদানীন্তন আসাম প্রদেশের খ্যাতনামা ইসলামি শিক্ষা প্রতিষ্ঠান ফুলবাড়ি আজিরিয়া মাদ্রাসায় ভর্তি হন ইবরাহীম তশ্না । «উদাসী তশনা, মাওলানা ওলিউর রহমান, প্রকাশ: ১৯৯২, সিলেট» সেখানে আলেম এবং সুফিপণ্ডিত মাওলানা আব্দুল ওহাব চৌধুরী-র সাহচর্যে ইসলামি শিক্ষার পাঠ শুরু করেন । প্রখর মেধাবী তশ্না এখানে আরবি, ফারসি শিক্ষা লাভে মাদ্রাসার ছাত্র-শিক্ষকদের মাঝে বেশ সুনাম অর্জন করেন । ফুলবাড়ি মাদ্রাসায় শিক্ষা সমাপ্তির পর ১৮৮৯ খ্রিষ্টাব্দে চলে যান ভারতীয় মুসলমানদের শ্রেষ্ঠ দ্বীনি শিক্ষা-প্রতিষ্ঠান বিশ্বখ্যাত ইসলামি বিশ্ববিদ্যালয় দারুল উলুম দেওবন্দ-এ । সেখানে তিনি হাদিস-শাস্ত্রে ১ম স্থান অধিকার করেন । দারুল উলুম দেওবন্দ মাদ্রাসায় শিক্ষা সমাপ্তির পরও তশ্না-র জ্ঞানপিপাসা মেটেনি, তিনি চলে যান দিল্লি । দেওবন্দ ও দিল্লির একাধিক শিক্ষা প্রতিষ্ঠানে একটানা নয় বছর অধ্যয়ন করে ইলমে-হাদিস, উর্দু এবং ফারসি ভাষায় গভীর পাণ্ডিত্য অর্জন করেন । «উদাসী তশনা, মাওলানা ওলিউর রহমান», «সিলেটের একশত এককজন, গ্রুপ ক্যাপ্টেন ফজলুর রহমান», «সিলহেট মে উর্দু, আবদুল জলিল বিসলিম»

সঠিক অনুচ্ছেদ শিরোনাম কোনটি?
titleA. পরিবার
titleB. ইসলামি জলসার প্রচলন
titleC. শিক্ষা আন্দোলন
titleD. শিক্ষাজীবন
উত্তর: titleD
নীলম নদীতে প্রচুর পরিমাণে মাছ পাওয়া যায়। নদীটি পুরোপুরি কাশ্মীর দ্বন্দ্বের মূল কারণ নিয়ন্ত্রণ রেখা পেরোনোয় সেখানে বাসিন্দাদের মধ্যে অনিশ্চয়তা রয়েছে। তাদের মধ্যে অনেকে নিরাপদ জায়গায় চলে এসেছেন, যার ফলে নদীর তীরে খুব কম জনবহুল হয়ে পড়েছে এবং নদীটিকে মাছের বৃদ্ধির জন্য নিখুঁত পরিস্থিতিতে রেখেছে। নীলাম নদীর বিভিন্ন ধরনের মাছের মধ্যে সর্বাধিক বিখ্যাত হল:


সঠিক অনুচ্ছেদ শিরোনাম কোনটি?
titleA. পথ
titleB. বাঁধ
titleC. নীলম উপত্যকা
titleD. বিভিন্ন ধরনের মাছ
উত্তর: titleD